[{"text_idx": "#000005", "text": "Emaitza akademiko finak lortu nahi dituenak batxilergoan, Magale Ikastetxean lor ditzake. Iraskasleen hurbiltasunak eta ematen duten prestakuntzak hori ahalbidetzen du. Zergatik? Metolodogia berritzailea erabiltzen baitugu, besteak beste. Baliabide eta laguntza handia dute ikasleek. Arretaz irakur ezazu testua."}, {"text_idx": "#000006", "text": "Ikus ezazu bi ikasle ohiren iritzia!"}, {"text_idx": "#000008", "text": "Honez gain, unibertsitateko karrera zehatz batzuetan sartzeko nota onak eskuratu nahi dituen ikasleak ere aukera ona du Magale Ikastetxean. Izan ere, ugari dira emaitza finak behar dituzten ikasleak, esaterako, medikuntza edo erizaintza ikasteko; eta gure eskolan hori ongi baino hobeto lortzen dute."}, {"text_idx": "#000010", "text": "Hori gutxi balitz, zentro \u2018txikia\u2019 izanik, aukera ematen du irakasleen eta ikasleen arteko giro eta harremana sendotzeko. Baita, ondorioz, ikasleari jarraipen estua egiteko ere."}, {"text_idx": "#000011", "text": "Ikus ezazu Medikuntza ikasteko irakasgaien infografia"}, {"text_idx": "#000013", "text": "Hala, Ikasleak nota atera nahi badu, baliabide eta laguntza handia ematen zaio zentroan ongi presta dadin. \u201cEz dute inongo arazorik izaten unibertsitatera joateko\u201d."}, {"text_idx": "#000014", "text": "Gainera, irakasleak oso profesional finak dira, gaitasun handikoak batxilergoan irakasteko eta Selektibitaterako: \u201cOso ongi prestatzen ditugu ikasleak. Metodologia berritzaileak baititugu\u201d, azpimarratu du. Baina, zer ote?"}, {"text_idx": "#000015", "text": "Magale Ikastetxean dugun beste indarretako bat planifikazioa da, zehazki. Alegia, adar zientifikoko irakasgai guztiak eskaintzeaz gain, egutegi batean gai guztiak zehazturik eta antolaturik daude matematikan, fisikan eta kimikan. Hori oso berritzailea den metodologia batekin gauzatzen dugu orain dela hiru urtetik."}, {"text_idx": "#000016", "text": "\u201c\u2018Flipped Classroom\u2019 sistemaren bitartez, ikasten hasten direnerako, planifikaturik dute egun bakoitzean nola joan beharko luketen gai guztia menperatzeko. Baita zenbat ariketa egin behar dituzten maila gorena lortzeko ere. Eta ikasle bakoitzak bere martxa jarraitzeko aukera ere ematen du, gainera\u201d, azaldu digu Fisika eta Teknologiako irakasle Lierni Goenagak."}, {"text_idx": "#000017", "text": "Ikus Flipped Classroomi buruzko ikasleen testimonioak"}, {"text_idx": "#000018", "text": "Horrezaz gainera, amaieran, beti bizpahiru ordu izan ohi dituzte bi aukera lantzeko: behin bukaturik, errepaso ariketak egiteko, edo haratago joanez gero, ariketak berak ikasleak eratzeko. Hau da, \u2018sortze fasera\u2019 heltzen dira, non ikasleak ariketak berak eratzen dituen."}, {"text_idx": "#000021", "text": "Hori gutxi balitz, azalpen teoriko guztiak bideoz filmaturik dituzte, ikasleen euren etxean nahi adina aldiz ikus eta errepasa ditzaten. \u201cHonenbestez, nota oso ona ateratzeko gai zara hemen. Eta ez hori bakarrik: gainera, prestatuta egongo zara unibertsitateko lehen urtean, gaia menperatuta eramateko\u201d."}, {"text_idx": "#000022", "text": "Horrenbestez, gustuko karreran sartzeko nota onak eskuratu behar dituen ikasleak aukera paregabea du Magale Ikastetxean: iraskasleen prestutasun eta hurbiltasunaz gain, zientzietako irakasgai nagusiak ikasteko metodologia berritzailea erabiltzen duelako."}, {"text_idx": "#000023", "text": "Medikuntzako irakasgai egokienen infografiarik nahi?"}, {"text_idx": "#000025", "text": "DBH, Batxilergoa eta Lanbide Heziketa"}]